# ПРАТЕНИЧКО ПРАШАЊЕ

Од пратеникот Живко Пејковски, поставено меѓу

две седници на Собранието на Република Македонија,

на 24 јуни 2009 година

 Пратеничкото прашање гласи:

 Почетоците на Илинден - најсветлиот ден на Македонската историја потекнуваат од Смилево. На Смилевскиот конгрес во мај 1903, се донесе одлука за кревање на Илинденското преображенско востание против Ото­манската империја. На конгресот учествуваа најпознатите војводи од сите краишта на Македонија.

 Месното население во Смилево и граѓаните на Демир Хисар, како и поголем дел на граѓаните на Република Македонија кои добро ја познаваат историјата и значењето на Смилево и Смилевскиот конгрес, со право се пра­шуваат и се чудат "зошто на ова место не му е посветено доволно внимание, во минатото па и од осамостојувањето на Македонија".

 Ако не беше Смилево и Смилевскиот конгрес не можеше да биде ни Крушевската Република, а после тоа ни АСНОМ во св. Прохор Пчински. Затоа нивното прашање, а воедно и барање го препраќам до Вас како најко­мпе­тен­тни за македонската култура:

 Дали имате план и Смилево покрај Крушево, Трново и Пелинце да го вметнете во Националната програма за прослава на Илинден? Смилево го заслужува тоа.

 Прашањето го поставувам до министерот за култура.